Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 218/05/8806	Košice, 19.3.2013
EEČ : 2-65-93-2013

U Z N E S E N I E

Trestná vec:	obvinený XXXXX 
Trestný čin:	podvod podľa § 250 odsek 1 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátorka Okresnej prokuratúry Košice-okolie
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
v obci Košická Belá na ceste pred rodinným domom číslo 202, okres Košice - okolie, v presne nezistených letných mesiacoch v roku 2003 ponúkol XXXXX k odpredaju 3 kusy atráp fotoaparátov nezistenej značky ani výrobného čísla s tým, že sa jedná o značkové fotoaparáty, čím ho uviedol do omylu a spôsobil mu škodu v sume 15.000,- Slovenských korún,

lebo je trestné stíhanie neprípustné podľa § 9 odsek 1 písmeno g

Odôvodnenie:
Uznesením policajného orgánu Policajného zboru, Okresného riaditeľstva Policajného zboru, odboru skráteného vyšetrovania, Úradu justičnej a kriminálnej polície Košice - okolie, spisovej značky ČVS: ORP-357/OSV-KS-2005 bolo dňa 22. 09. 2005 trestné stíhanie menovaného obvineného podľa § 228 odsek 2 písmeno a/ Trestného poriadku prerušené.

	Nakoľko XXXXX je občanom Talianskej republiky, na jej území má tiež trvalý pobyt, bolo vhodné trestné konanie vykonať v Taliansku. Z uvedeného dôvodu bolo Taliansko požiadané o prevzatie trestného konania.

	Právoplatným rozsudkom v Neapole, Oddelenie trestných vecí č. 9 spisovej značky 1115/2011 z 25. 01. 2011 bolo rozhodnuté o zbavení viny obvineného, nakoľko nie je možné konštatovať spáchanie trestného činu.

	V zmysle článku 48 odsek 6 Zmluvy medzi Československou socialistickou republikou a Talianskou republikou o právnej pomoci v občianskych a trestných veciach podpísanej dňa 6. decembra 1985 v Prahe ak bola podľa článku 48 odsek 1 tejto zmluvy podaná žiadosť o prevzatie trestného stíhania, nemôže sa po právoplatnosti konečného rozhodnutia orgánu dožadujúcej zmluvnej strany začať trestné stíhanie pred orgánmi dožadujúcej zmluvnej strany, a ak bolo začaté, musí byť zastavené.

	Podľa § 215 odsek 1 písmeno d/ Trestného poriadku prokurátor zastaví trestné stíhanie, ak je neprípustné podľa § 9 odsek 1 písmeno g/ Trestného poriadku ak tak ustanovuje medzinárodná zmluva.

	Poukazujúc na vyššie uvedené skutočnosti bolo potrebné rozhodnúť tak, ako sa to uvádza vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomíra Kováčová
prokurátorka